ન્યૂઝ એજન્સિ રૉયટર્સે પોતાના શરૂઆતના અહેવાલમાં જણાવ્યું કે, આ હુમલો થયો ત્યારે મસ્જિદમાં લગભગ 40 લોકો હાજર હતા. ક્યૂબિક સિટી ઇસ્લામિક કલ્ચર સેન્ટરમાં થયેલા હુમલાને કારણે આસપાસના લોકો પણ ડરી ગયા હતા, મસ્જિદના અધ્યક્ષ મોહમ્મદ યંગુઇએ દુઃખ વ્યક્ત કરતાં કહ્યું કે, 'આવું કેમ થઇ રહ્યું છે? આ એક ખૂબ જ દુઃખદ અને ક્રૂરતાભર્યું પગલું હતું.' આ પહેલાં જૂન 2016માં કોઇએ ઇસ્લામિક સેન્ટરના ગેટ પર ડુક્કરનું માથું કાપીને મૂકી દીધું હતું, જેને કારણે ખૂબ ઉહાપોહ પણ થયો હતો.